Document ID: /roh_data/filtered/swiss_laws_in_ROHinterleaved.jsonl.gz/1732

This text was translated from EN into Rumantsch Grischun.

The INDEX FIS information system is used:a. to establish whether the FIS is processing data relating to a person, an organisation, a group, an object or an event;b. to store reports prepared by the cantonal executive authorities;c. to process data from preliminary investigations carried out by the cantonal executive authorities. It enables authorities that are not connected to the specially secured FIS network to access data that they need to fulfil their statutory tasks, and the secure transmission of such data. It contains:a. data for the identification of the persons, organisations, groups, objects and events recorded in the IASA FIS and IASA-GEX FIS information systems;b. the reports prepared by the cantonal executive authorities independently or on behalf of the FIS; c. data from preliminary investigations carried out by the cantonal executive authorities. The following persons have online access to the following data in INDEX FIS:a. FIS employees have access to the data in paragraph 3 letters a and b, provided they have the task of ensuring the early recognition and prevention of threats to Switzerland and its population;b. employees of the cantonal executive authorities in order to carry out their tasks in terms of this Act and to process and pass on their data from preliminary investigations and their reports to the FIS and to other cantonal executive authorities; only employees of the cantonal executive authority that carried out the preliminary investigations and the employees of the FIS quality assurance service have access to data in accordance with paragraph 3 letter c;c. employees of the Federal Office of Police have access to the data in accordance with paragraph 3 letter a in order to conduct security-related, criminal investigation and administrative-policing tasks and to assess allegations of money laundering and terrorism financing contained in reports from Swiss financial institutions; d. the employees of the specialist units in accordance with Article 31 paragraph 2 of the Information Security Act of 18 December 2020 responsible for carrying out personnel security screening procedures have access to the data in accordance with paragraph 3 letter a in order to carry out personnel security screening procedures and assess trustworthiness and potential for violence. Amended by Annex 1 No 2 of the Information Security Act of 18 Dec. 2020, in force since 1 Jan. 2024 (AS 2022 232; 2023 650; BBl 2017 2953). SR 128

Il sistem d’infurmaziun INDEX SIC serva:a. a constatar, sch’il SIC elavura datas davart ina persuna, in’organisaziun, ina gruppaziun, in object u in eveniment;b. ad archivar ils rapports che las autoritads executivas chantunalas han fatg;c. ad elavurar datas da scleriments preliminars da las autoritads executivas chantunalas. El permetta a las autoritads che n’èn betg colliadas cun la rait spezialmain segira dal SIC l’access a las datas ch’ellas dovran per ademplir lur incumbensas legalas e la transmissiun segira da quellas. El cuntegna:a. las datas per identifitgar las persunas, las organisaziuns, las gruppaziuns, ils objects ed ils eveniments ch’èn registrads en ils sistems d’infurmaziun IASA SIC ed IASA-GEX SIC;b. ils rapports che las autoritads executivas chantunalas han fatg autonomamain u per incumbensa dal SIC;c. las datas da scleriments preliminars da las autoritads executivas chantunalas. Las suandantas persunas han en la procedura d’invista access a las suandantas datas en INDEX SIC:a. ils collavuraturs dal SIC a las datas tenor l’alinea 3 literas a e b, sch’els èn incumbensads da scuvrir a temp e d’impedir smanatschas per la Svizra e per sia populaziun;b. ils collavuraturs da las autoritads executivas chantunalas per ademplir lur incumbensas tenor questa lescha sco er per elavurar e per transmetter lur datas da scleriments preliminars e lur rapports al SIC ed ad autras autoritads executivas chantunalas; access a las datas tenor l’alinea 3 litera c han exclusivamain ils collavuraturs da l’autoritad executiva chantunala che ha fatg ils scleriments preliminars sco er ils collavuraturs dal post per la garanzia da qualitad dal SIC;c. ils collavuraturs da l’Uffizi federal da polizia a las datas tenor l’alinea 3 litera a per ademplir incumbensas da la polizia da segirezza, da la polizia criminala e da la polizia administrativa sco er per examinar cas da suspect da lavada da daners suspectus e da finanziaziun da terrorissem en cas d’annunzias d’instituts da finanzas svizzers;d. ils collavuraturs dals posts spezialisads ch’èn cumpetents per realisar las controllas da segirezza da persunas tenor l’artitgel 31 alinea 2 da la Lescha dals 18 da december 2020 davart la segirezza da las infurmaziuns a las datas tenor l’alinea 3 litera a per realisar controllas da segirezza da persunas, per examinar la confidenza sco er per giuditgar il potenzial da violenza. Versiun tenor la cifra 2 da l’agiunta 1 da la LF dals 18 da dec. 2020 davart la segirezza da las infurmaziuns, en vigur dapi il 1. da schan. 2024 (AS 2022 232; 2023 650; BBl 2017 2953). SR 128